ถ้าเป็นมาประมาณ1ปีแล้ว แต่อาการมันเป็นแบบตามันเหล่ออกนอกอะค่ะแต่บางครั้งก็ไม่ ตาเป็นปกติ แต่พอโฟกัสอะไรนาน ๆ แล้วมันจะเหล่ มีวิธีแก้ หรือรักษายังไง แล้วแบบนี้เรียกว่าตาเหล่ออกนอกมั้ยคะ ิ
สวัสดีค่ะงานตาเหล่คือปัญหาเกี่ยวกับมองเห็นอย่างหนึ่ง ซึ่งตาทั้ง 2 ข้างไม่มองไปในทิศทางเดียวกัน เกิดขึ้นได้ตั้งแต่ช่วงแรกเกิดและเป็นเด็กเล็ก หากเกิดในผู้ใหญ่จะทำให้เห็นภาพซ้อน และถ้าเกิดกับเด็กจะนำไปสู่ภาวะตาขี้เกียจตามมาได้ จากที่กล่าวมาถ้ามองอะไรนานๆ แล้วตาเขออกนอก ก็อาจเป็นภาวะตาเหล่ได้ถ้าเริ่มเป็นตอนผู้ใหญ่ อาจจะต้องหาสาเหตุที่แก้ไขได้และแก้ไขก่อนเช่นมีสายตาสั้น เอียง หรือยาวมากผิดปกติแล้วไม่ได้ใส่แว่นเพื่อรักษาอาการเหล่านั้น ความผิดปกติทางระบบประสาทและกล้ามเนื้อ ทำให้กล้ามเนื้อที่ตาบางมัดหดเกร็งมากเกินไป หรือเกิดจากการติดเชื้อบางอย่าง เช่น โรคหัด ไซนัสอักเสบ หรือการได้รับอุบัติเหตุที่ดวงตาแนะนำไปพบจักษุแพทย์เพื่อตรวจประเมินความรุนแรงและหาสาเหตุของอาการตาเข การรักษามีทั้งสวมแว่นสายตา การบริหารดวงตา การฉีดสารโบท็อกซ์โดยฉีดเข้าสู่กล้ามเนื้อตาที่เป็นสาเหตุให้ตาเข ทำให้กล้ามเนื้อเกิดการคลายตัว เพื่อให้ตากลับมาเป็นปกติเหมือนเดิม หรือการผ่าตัดในบางราย ถ้าตอนนี้มีความผิดปกติเช่นสายตายาว สั้นหรือเอียง ควรใส่แว่นแก้ไขเอาไว้ตลอดค่ะ